Madrid, 12 de desembre de 2023

Acord marc de col·laboració

**HM Hospitales i Savana s’alien per liderar la transformació digital a la sanitat privada**

* Aquesta aliança estratègica aposta per apropar la innovació tecnològica a la salut gràcies a la intel·ligència artificial en medicina i la gestió de dades clíniques
* Aquest acord facilita a la Fundación de Investigación HM Hospitales la creació d’una plataforma de Savana, la qual cosa consolida al Grup com a líder en recerca clínica basada en dades sanitàries
* HM Hospitales podrà dur a terme anàlisis molt precises sobre un important volum de dades amb l’objectiu de millorar i afinar diagnòstics i tractaments als pacients

HM Hospitales, a través de la Fundación de Investigación HM Hospitales (FiHM), i Savana han assolit un acord estratègic de col·laboració que té com a principal conseqüència que ambdues institucions s'alien per liderar la transformació digital al si de la sanitat privada, la qual cosa és una fita dins el sector sanitari.

Aquest acord marca un avenç significatiu cap a l'excel·lència a l'atenció mèdica en incorporar tecnologia d'avantguarda per potenciar l'ús secundari de les dades clíniques. D'aquesta manera, HM Hospitales i Savana aposten per apropar la innovació tecnològica a la salut gràcies a la intel·ligència artificial en medicina i la gestió de dades clíniques. Aquest acord facilita a la Fundación de Investigación HM Hospitales l'ús de la plataforma de Savana, la qual cosa consolida el Grup com a líder en recerca clínica basada en dades sanitàries.

La materialització d'aquesta aliança s'ha produït avui amb la rúbrica de l'acord que ha tingut lloc a les oficines centrals d'HM Hospitales. “La signatura del conveni entre la FiHM i Savana al voltant de la implementació de la seva eina suposa la consolidació del Grup HM Hospitales com a líder en recerca clínica basada en dades sanitàries. Ens permetrà dur a terme anàlisis molt precises sobre un volum de dades molt important que integra dades clíniques, analítiques, imatge, prescripció i anatomia patològica, la qual cosa, en darrer terme, ens permetrà afinar diagnòstics i tractaments als nostres pacients per així poder brindar-los la millor atenció sanitària”, ha assenyalat el Dr. Juan Abarca Cidón, president d’HM Hospitales.

“La plataforma tecnològica de Savana està ajudant HM Hospitales a optimitzar l'ús de tota la informació continguda a les seves dades de salut, de manera que els professionals i la pròpia institució puguin emprar tot el coneixement per seguir complint la seva missió: Aportar valor a la societat generant impuls al sector sanitari mitjançant una aposta per l’excel·lència en la innovació, la docència i la investigació”, assegura Miriam Rodríguez, CEO de Savana.

**Potenciant l’atenció mèdica amb intel·ligència artificial**

Gràcies a les solucions i capacitats de Gestió de Dades i Intel·ligència Artificial de Savana, les dades clíniques generades pels pacients als centres del Grup HM Hospitales es processen, es connecten i es consoliden, per crear una plataforma integral que recopila informació clau, com ara notes clíniques, resultats de laboratori i anatomia patològica, amb l'objectiu de millorar el treball dels professionals sanitaris, ajudar la pràctica clínica i col·laborar en la recerca científica; sempre sota els majors estàndards de seguretat i privacitat de la informació sanitària.

L'experiència viscuda amb la pandèmia de COVID-19 va ressaltar la importància d'utilitzar de manera àgil i ràpida les dades clíniques recopilades a la pràctica clínica habitual mitjançant tècniques d'intel·ligència artificial. L'ús massiu de dades clíniques pot accelerar dràsticament l'obtenció de resultats amb aplicació en gestió i investigació, beneficiant la salut dels pacients. Un exemple va ser el projecte d'HM Hospitales 'Covid Data Save Lives', una base de dades clíniques anonimitzades amb tota la informació disponible sobre els pacients amb Covid-19, atesos pel Grup, i que es va posar al servei de la comunitat científica internacional de manera desinteressada per ajudar en la identificació de patrons d’evolució de la malaltia i que ha servit de gran ajuda a centenars d’institucions acadèmiques, governs i centres de recerca de tot el món.

De fet, HM Hospitales, pioner en la digitalització sanitària amb un sistema d'història clínica electrònica propi des de fa més de 10 anys, demostra el seu compromís amb la innovació en invertir en Intel·ligència Artificial com a mitjà imprescindible per millorar la pràctica sanitària dels seus centres i fomentar la investigació científica. “El context de les xarxes de recerca internacionals sobre dades sanitàries ens permet optar a entrar en consorcis internacionals les investigacions dels quals poden ser disruptives en el maneig de malalties en àrees com l’oncologia, la neurologia i la cardiologia. Per tant, és un dia important, que ens permet continuar amb la línia d'innovació posada en marxa també en ciència de dades, la qual la FiHM considera estratègica i recolza des de fa diversos anys”, indica el Dr. José María Castellano, director científic de la FiHM.

El Grup HM Hospitales, gràcies a aquesta col·laboració, té a la seva disposició les dades netes, homogeneïtzades i endreçades que es generen a tots els seus Centres, la qual cosa els permet consultar i treballar amb la informació clínica de gairebé 2.300.000 pacients. Això facilita, per exemple, la incorporació a estudis multicèntrics internacionals pioners, fet que repercutirà positivament en el prestigi científic del grup. S'elimina l'heterogeneïtat de les fonts d'informació, millorant la qualitat assistencial del pacient, generant coneixement sobre patologies diferents, augmentant la comprensió de malalties poc freqüents i millorant els resultats en salut.

**Transformació de dades amb respecte per la privacitat**

La col·laboració entre HM Hospitales i Savana no només transforma les dades clíniques en coneixement, amb ple respecte per la seguretat i la privacitat dels pacients, sinó que també guia la presa de decisions en activitats de prevenció basades en l'evidència científica. HM Hospitales és el primer grup hospitalari de la sanitat espanyola que ha emprat l'eina DeIdStation de Savana, la qual utilitza la Intel·ligència Artificial per eliminar la informació personal dels camps de text, permetent manegar les dades amb màxim respecte per la privacitat i assegurant el compliment de la normativa europea de protecció de dades (RGPD).

"La col·laboració amb HM Hospitales és un pas rellevant per a nosaltres. Creiem fermament en el poder transformador de la intel·ligència artificial a la medicina i
HM Hospitales és sens dubte un referent en aquesta visió. Aquesta aliança ens permet desplegar tota la nostra capacitat innovadora per millorar la presa de decisions clíniques i la gestió de dades, i alinear-nos amb la missió del Dr. Juan Abarca, marcant una nova era a la medicina personalitzada”, assevera Miriam Rodríguez.

**Tecnologia d’avantguarda per a la medicina personalitzada**

Savana és una plataforma per a la gestió de la dada clínica que inclou una capacitat avançada de tractament i anàlisi de dades que ha revolucionat l'atenció sanitària a 13 països i 32 sistemes sanitaris diferents. El seu enfocament únic en el tractament i l'anàlisi avançada de dades clíniques, assegurant la qualitat de les diferents fonts d'informació que composen la història clínica d'un pacient, ha revolucionat l'atenció sanitària. Amb aquesta col·laboració, HM Hospitales integrarà sistemes d'intel·ligència artificial d'última generació, implementant solucions per optimitzar la presa de decisions clíniques, millorant l'eficiència operativa i elevant els estàndards d'atenció al pacient.

**HM Hospitales**

HM Hospitales és el grup hospitalari privat de referència a nivell nacional que basa la seva oferta en l'excel·lència assistencial sumada a la investigació, la docència, la constant innovació tecnològica i la publicació de resultats.

Dirigit per metges i amb capital 100% espanyol, compta en l'actualitat amb més de 5.000 treballadors laborals que concentren els seus esforços en oferir una medicina de qualitat i innovadora centrada en la cura de la salut i el benestar dels seus pacients i familiars.

HM Hospitales està format per 49 centres assistencials: 21 hospitals, 3 centres integrals d'alta especialització en Oncologia, Cardiologia i Neurociències i 3 centres especialitzats en Medicina de la Reproducció, Salut Ocular i Salut Bucodental, a més de 22 policlíniques. Tots ells treballen de manera coordinada per oferir una gestió integral de les necessitats i requeriments dels seus pacients.

A Barcelona, HM Hospitales compta amb una xarxa assistencial conformada pels centres hospitalaris
HM Nou Delfos, HM Sant Jordi, HM Nens i 3 policlíniques, que donen cobertura a totes les especialitats mèdiques i estan dotats amb tecnologia sanitària d'última generació. Tot per oferir als pacients de la Ciutat Comtal i de Catalunya un projecte assistencial, docent i investigador de referència de la sanitat privada i que s'integra a la xarxa assistencial nacional del Grup HM.

**Departament de comunicació HM Hospitales a Catalunya**

**Carles Fernández / Sílvia Roca – VITAMINE! Media & marketing**

**** 93 100 31 51626 419 691

sroca@vitamine.cat

www.hmhospitales.com

**Departamento de comunicación HM Hospitales**

**Marcos García Rodríguez**

914 444 244 ext.167 667 184 600

mgarciarodriguez@hmhospitales.com

[www.hmhospitales.com](http://www.hmhospitales.com)

**Savana**

Amb una trajectòria d'èxit i reconeixement internacional, Savana s'ha consolidat al llarg de 10 anys com a líder en el desenvolupament i l'aplicació d'intel·ligència artificial a la medicina. Present a tretze països, el seu enfocament ètic i avançat en el tractament de dades clíniques ha resultat fonamental en la transformació dels processos mèdics, establint nous estàndards d'eficiència i precisió en l'atenció sanitària.

Contacte: aurda@savanamed.com